Projekts

2021.gada Rīkojums Nr.

Rīgā (prot. Nr. )

**„Par valsts nekustamā īpašuma Skolas ielā 2A, Salaspilī, nodošanu Salaspils novada pašvaldības īpašumā”**

1. Saskaņā ar Publiskas personas mantas atsavināšanas likuma 42. panta pirmo daļu un 43. pantu Finanšu ministrijai atļaut nodot bez atlīdzības Salaspils novada pašvaldības īpašumā valsts nekustamo īpašumu (nekustamā īpašuma kadastra Nr. 8011 004 0559) - zemes vienību 0,0111 ha platībā (zemes vienības kadastra apzīmējums 8011 004 0559) Skolas ielā 2A, Salaspilī, Salaspils novadā, kas ierakstīta zemesgrāmatā uz valsts vārda Finanšu ministrijas personā, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.

2. Salaspils novada pašvaldībai, nostiprinot zemesgrāmatā īpašuma tiesības uz valsts nekustamo īpašumu:

2.1. norādīt, ka Salaspils novada pašvaldības īpašuma tiesības nostiprinātas uz laiku, kamēr Salaspils novada pašvaldība nodrošina šā rīkojuma 1.punktā minēto funkciju īstenošanu;

2.2. ierakstīt atzīmi par aizliegumu atsavināt valsts nekustamo īpašumu un apgrūtināt to ar hipotēku.

3. Salaspils novada pašvaldībai šā rīkojuma 1.punktā minēto valsts nekustamo īpašumu bez atlīdzības nodot valstij, ja tas vairs netiek izmantots šā rīkojuma 1.punktā minēto funkciju veikšanai.

4. Šā rīkojuma 2.2.apakšpunktā minēto aizliegumu – apgrūtināt valsts nekustamo īpašumu ar hipotēku- nepiemēro, ja valsts nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents A.K.Kariņš

Finanšu ministrs J. Reirs

Iesniedzējs:

Finanšu ministrs J. Reirs